kardosdrur/scandi-wiki huggingface dataset:
VM i bandy 1993

Verdensmesterskabet i bandy 1993 var det 18. VM i bandy gennem tiden, og mesterskabet blev arrangeret af International Bandy Federation. Turneringen havde deltagelse af otte hold og blev afviklet indendørs i arenaen Vikingskipet i Hamar, Norge i perioden 2. – 7. februar 1993. Det var første gang at alle kampene ved et VM i bandy blev spillet indendørs.

Sovjetunionen, som tidligere havde vundet VM 14 gange og var forsvarende verdensmestre, var blevet opløst i 1991. I stedet deltog Rusland for første gang som selvstændig nation.

Mesterskabet blev vundet af Sverige efter finalesejr over Rusland på 8-0. Det var Sveriges fjerde VM-titel gennem tiden og den første siden 1987. Bronzemedaljerne gik til værtslandet Norge, som besejrede Finland med 5-3 i bronzekampen, og som dermed vandt sin første VM-medalje siden sølvet i 1965. Finland endte dermed uden medalje for første gang siden 1965.

Resultater

Gruppe A 
De fire formodet bedste hold spillede i gruppe A. Holdene spillede først en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. De tre bedste hold kvalificerede sig direkte til semifinalerne, mens nr. 4 skulle kvalificere sig til semifinalerne i en kamp mod vinderen af gruppe B (dvs. i praksis en kvartfinale).

Gruppe B 

I gruppe B spillede de fire formodet svageste hold. De to bedste hold kvalificerede sig til kvartfinalerne mod nr. 3 og 4 fra gruppe A, mens nr. 3 og 4 spillede placeringskamp om 7.-pladsen.

Finale- og placeringskampe 

Nr. 4 fra gruppe A og nr. 1 fra gruppe B spillede kvalifikation om én plads i semifinalerne, hvortil nr. 1-3 fra gruppe A var direkte kvalificerede. Taberen af kvalifikationskampen spillede placeringskamp om 5.-pladsen mod nr. 2 fra gruppe B, mens nr. 3 og 4 fra gruppe B spillede placeringskamp om 7.-pladsen.

Samlet rangering

Kilder/eksterne henvisninger 
 Bandysidan.nu – World Championships 1992/93
 Bandytipsets Arkiv – 1993 Bandy World Championships

1993
Sport i 1993
Chr. Jeppesens Guldlistefabrik

Chr. Jeppesens Guldlistefabrik var en dansk forgyldervirksomhed grundlagt i 1865 i København.

Historie 
Glarmester Christian Jeppesen (1838-1898) (der formentlig var uægte søn af adelsmanden Willum Frederik Treschow), grundlagde guldlistefabrikken i 1865 i Adelgade 8 i København. I 1870 flyttede fabrikken adresse til Sankt Peders Stræde 10. Senere flyttede fabrikken til Thyrasvej 2 på Nørrebro, telefon nummer: TAGA69. (Thyrasvej ændrede senere navn til Alexandravej og hedder i dag Drejervej).

Efter Christian Jeppesens død i 1898 overtog hans søn Henry Chr. Jeppesen (1865-1931) ledelsen af fabrikken. I 1906 nævner Trap Danmark, at fabrikken producerede 1 mio. alen lister og havde 54 arbejdere og funktionærer ansat.

I 1931 blev Henry Chr. Jeppesens søn Børge Chr. Jeppesen direktør for fabrikken. Han skiftede senere titel til fabrikant. I 1957 byggede Børge Chr. Jeppesen en ny fabrik på Nyholms Allé 37 i Rødovre. Omkring 1980 lukkede fabrikken og Børge Chr. Jeppesen åbnede et mindre værksted i Hesseløgade 2 på Østerbro i København. Her fortsatte han alene og leverede ægte forgyldte rammer til en begrænset udvalgt kundekreds.

Børge Chr. Jeppesen var Dansk Forgylderlaugs sidste oldermand indtil sin død i 1993.

Familie 
 Henry Chr. Jeppesens søn Viktor Jeppesen grundlagde i 1930 Jeppesen Huse.
 I 1909 opkøbte Henry Chr. Jeppesen og hans bror Vilhelm, en række grunde langs stranden ved Mosede og Greve. I 1911 opførte Henry sommerhuset "Klinten".
 Børge Chr. Jeppesen navngav H.C.Jeppesens Allé ved Greve Strand efter sin far Henry Chr. Jeppesen.

Hædersbevis 
I 1878 fik fabrikken hædrende omtale på verdensudstillingen i Paris: "Jury International Mention Honorable Exposition Universelle (1878) à Paris".

Eksterne henvisninger

Galleri

Litteratur 
 Prisfortegnelse over forgyldte og polerede Lister fra Forgylder Chr. Jeppesen, 1890.
 Profiltegninger over forgyldte og polerede lister fra Chr. Jeppesen, forgylder og guldlistefabrikant, Kjøbenhavn, 1957.

Danske virksomheder etableret i 1865
Ophørt i 1980
Tidligere virksomheder i København
Nørrebro
Rødovre
Fremstillingsvirksomheder i Danmark
Annette Hartvig Larsen

Annette Hartvig Larsen (født 7. februar 1963) har siden 2002 været ansat som direktør og senere som administrerende direktør for og medejer af internetvirksomheden Aarstiderne A/S, samt for datterselskaberne, ÅT Ekologiska Råvaror AB, Krogerup Avlsgaard A/S, Billeslund A/S, Maaltiderne A/S og Aarstiderne Engros A/S. Hun er uddannet agronom og landmand i 1989 fra Det Biovidenskabelige Fakultet (tidligere Den Kongelige Veterinær- og Landbohøjskole), samt HD-O, Handelshøjskolen, KBh, 1994.

Erhvervskvinder
Erhvervsfolk fra Danmark
Personer i Kraks Blå Bog
Les Légions Noires

Les Légions Noires (også kendt som The Black Legions på engelsk eller forkortet som LLN) er en gruppe franske undergrunds-black metal-musikere og deres bands, som hovedsageligt er centreret omkring byen Brest i Bretagne. De involverede bands begrænsede deres udgivelser til meget få eksemplarer og distribuerede dem blandt venner og bekendte. Af samme grund er Les Légions Noires' udgivelser blevet sjældne og dyre samlerobjekter for dedikerede black metal-fans.

Bands og projekter

Kilder

Eksterne henvisninger 
 Drakkar Productions

Black metal-grupper
Rockgrupper fra Frankrig
Hejira

Hejira er Joni Mitchells niende album og stammer fra 1976. Titlen på albummet svarer til det arabiske "hidjra", der betyder "rejse", og sangene stammer fra en køretur, hun foretog alene fra Maine til Los Angeles, og som har tekster, der beskriver hendes tanker og oplevelser undervejs. 

Musikalsk er albummet relativt "nøgent" med kun få musikere samt (for Mitchell) ret ukomplicerede sange. Mange af numrene er da også efterfølgende blevet en del af hendes koncertrepertoire. Tydeligt i billedet står ud over hendes stemme Jaco Pastorius' båndløse el-bas på flere numre samt Larry Carltons guitar. Et par af numrene ("Coyote", "Black Crow") er lidt hurtige, men flere af de øvrige er langsomme ballader ("Amelia", "Song for Sharon", "Furry Sings the Blues").

Blandt de emner, hun tager op i sangene, er dilemmaet mellem ægteskab og frihed ("Song for Sharon"), at være kvinde med en mission ("Amelia" – med henvisning til flyveren Amelia Earhart) og en ældre musikers skæbne ("Furry Sings the Blues" – om bluesmusikeren Furry Lewis, som Mitchell mødte i New Orleans, og som efterfølgende var ret negativ over hendes brug af hans navn og historie).

Sange 

Side 1:

 "Coyote" (5:01) 
 "Amelia" (6:01)
 "Furry Sings the Blues" (5:07)
 "A Strange Boy" (4:15)
 "Hejira" (6:42)

Side 2:
 "Song for Sharon" (8:40)
 "Black Crow" (4:22)
 "Blue Motel Room" (5:04)
 "Refuge of the Roads" (6:42)

Alle sange skrevet af Joni Mitchell.

Musikere 
Ud over at synge på albummet spiller Joni Mitchell også akustisk og elektrisk guitar. De øvrige gennemgående musikere er Larry Carlton (el-guitar, akustisk guitar), Jaco Pastorius og Max Bennett (el-bas),  John Guerin (trommer) og Bobbye Hall (percussion).

Desuden gæsteoptræder forskellige musikere på enkelte numre. På "Furry Sings the Blues" spiller Neil Young mundharmonika, Tom Scott og Chuck Findley spiller horn på "Refuge of the Roads", Victor Feldman (vibrafon) på "Amelia", Abe Most (klarinet) på "Hejira" og Chuck Domanico (el-bas) på "Blue Motel Room".

Cover 
Coveret er et sort/hvidt fotografi af en tilfrosset sø og dækker på den oprindelige lp både for- og bagside. Mitchell figurerer selv i forgrunden på forsiden i en pelslignende beklædning samt alpehue. Midt på kroppen er indlagt et foto af en endeløs landevej. På albummets bagside ses to skøjteløbere, herunder en ung pige i balletskørt. På coverets inderside ses (igen det oprindelige lp-cover) Mitchell selv på skøjter på søen i en udgave, der kunne ligne en stor sort fugl ("Black Crow") som vignet til teksterne til sangene.

Noter 

Joni Mitchell-album
Album fra 1976
NWA World Heavyweight Championship

NWA World Heavyweight Championship er en VM-titel inden for wrestling i National Wrestling Alliance, hvor den også er den vigtigste titel. Indehaveren af titlen mellem 1952 og 1960 var betragtet som den ubestridte verdensmester inden for wrestling.

Titlens afstamning er blevet sporet helt tilbage til 1905, hvor de første verdensmestre inden for wrestling blev kåret. National Wrestling Alliance blev dannet i 1948 og samlede en masse mindre wrestlingorganisationer rundt omkring i USA. NWA blev det ledende organ inden for nordamerikansk wrestling, og de enkelte organisationer var tvunget til at anerkende indehaveren af NWA World Heavyweight Championship, organisationens VM-titel, som verdensmester, samtidig med at den enkelte organisation havde sin egen regionale mester. Fra 1952 til 1960 var indehaveren NWA-titlen den ubestridte verdensmester, da Lou Thesz samlede alle de store VM-titel under NWA's titel. I perioder siden 1990'erne har NWA's VM-titel fungeret som VM-titler i andre organisationer, heriblandt World Championship Wrestling og senest Total Nonstop Action Wrestling. Begge organisationer har dog senere hen brudt væk fra NWA og skabt deres egne VM-titler – WCW World Heavyweight Championship og TNA World Heavyweight Championship. 

I dag bliver NWA World Heavyweyweight Championship forsvaret i Ring of Honor, men har mistet sin status som "ægte" VM-titel af Pro Wrestling Illustrated. NWA's VM-titel har ellers været én af de få ægte VM-titler siden 1948 sammen med bl.a WWE Championship (1961-) og AWA World Heavyweight Championship (1960-1990). I januar 1991 mistede titlen for første gang sin status, men fik den tilbage i juni 2002 og bevarede den indtil maj 2007, hvor TNA trak sig ud af NWA. 

Wrestling
Uffe Kristensen

Uffe Magnus Kristensen (født 20. januar 1956) er en dansk skuespiller.

Uffe Kristensen er uddannet på Skuespillerskolen ved Odense Teater i 1981 og har arbejdet på en lang række danske teatre, herunder Jomfru Ane Teatret, Svalegangen, Team Teatret, Vendsyssel Teater og Randers Egnsteater.

Uffe Kristensen har bl.a. medvirket i forestillingerne Hr. Peder og Roselil, Den døde abe, Gøgereden, Dem ved siden af, Der står 3 mand ved et billardbord, Viceværten, Jeppe på bjerget, Fødselsdagsselskabet, Napoleonskrigen og Glengarry Glen Ross.

På tv har han medvirket i bl.a. Rejseholdet, Ryg og rejs, Den grimmeste mand i byen og Frank Molinos forunderlige fortællinger. Han har også medvirket i filmene Under overfladen og Polle Fiction.

Eksterne henvisninger 
 

Skuespillere fra Danmark
TNA World Heavyweight Championship

TNA World Heavyweight Championship er en VM-titel inden for wrestling i Total Nonstop Action Wrestling (TNA). Titlen har eksisteret siden d. 14. maj 2007, hvor Kurt Angle blev den første TNA-verdensmester. TNA's VM-titel er den ene af fire aktive VM-titler inden for wrestling (de andre er WWE Championship og WWE World Heavyweight Championship i World Wrestling Entertainment og ROH World Championship i Ring of Honor).

Før TNA World Heavyweight Championship blev etableret, havde TNA rådighed over den prestigefyldte NWA World Heavyweight Championship, der har eksisteret siden 1948. Det skyldtes et samarbejde, der eksisterede mellem TNA og National Wrestling Alliance (NWA), som TNA var medlem af fra 2002 til 2004. Samarbejdet mellem de to organisationer stoppede i 2007, og NWA holdt med det samme op med at anerkende verdensmesteren i TNA som NWA's verdensmester. Straks efter oprettede TNA derfor sin egen VM-titel, TNA World Heavyweight Championship, men anerkender samtidig NWA-verdensmestre i perioden fra 2002 til 2007 som tidligere TNA-verdensmestre, fordi de i praksis også var verdensmestre i TNA.

Historie 

Total Nonstop Action Wrestling blev grundlagt i maj 2002. Senere samme år fik TNA lov til at bruge den prestigefyldte VM-titel, NWA World Heavyweight Championship, samt NWA World Tag Team Championship af National Wrestling Alliance (NWA). I samme proces blev TNA medlem af NWA under navnet NWA-TNA. NWA's prestigefyldte VM-titel har historisk set været forløber til flere af de store VM-titler inden for wrestling, heriblandt WWE Championship og WCW World Heavyweight Championship. I juni 2002 afholdt NWA-TNA det første show: et ugentligt pay-per-view-show, hvor den første NWA's verdensmester i TNA-æraen skulle findes. Ken Shamrock vandt NWA-titlen og blev således den første verdensmester i TNA.

Etablering 

I TNA blev kunne man vinde NWA World Heavyweight Championship og NWA World Tag Team Championship indtil om morgenen d. 13. maj 2007. Den dag afsluttede NWA samarbejdet med TNA, der havde fået lov til at bruge titlerne til at promovere sig selv. De regerende NWA-verdensmestre blev frataget deres titler. NWA nægtede at anerkende TNA's verdensmestre længere, fordi den regerende verdensmester Christian Cage ikke ville forsvare VM-titlen i NWA's andre medlemmers wrestlingorganisationer. TNA havde dog ikke været medlem af NWA siden 2004. Om aftenen d. 13. maj 2007 var Christian Cage programsat til at forsvare VM-titlen mod Kurt Angle og Sting ved TNA's Sacrifice. Kurt Angle vandt kampen og dermed VM-titlen, og aftenen efter udnævnte han sig selv om den nye verdensmester i TNA. Herfra begyndte TNA at kalde titlen TNA World Heavyweight Championship og forklarede på Impact!, at organisationen havde brug for sin egen VM-titel for at blive ekponeret bedre verden over. 

I praksis anerkender TNA stadig tidligere NWA-verdensmestre (fra 2002 til 2007) som tidligere TNA-verdensmestre. Eksempelvis anerkender TNA Kurt Angle som en firdobbelt TNA-verdensmester, selv om han har vundet TNA World Heavyweight Championship tre gange og NWA World Heavyweight Championship én gang. 

Wrestling
Vitaminol

Vitaminol, var et dansk levertranspræparat som bestod af et koncentrat af blandt andet Vitamin A og vitamin D.

Produktet forekom under og umiddelbart efter anden verdenskrig fra 1943 til 1949 og var forbeholdt børn og gravide kvinder.

Under perioden for Vitaminols eksistens blev der udleveret rationeringsmærker til børn under 15 år samt efter ansøgning til gravide kvinder.

Se også
Levertran

Eksterne henvisninger 
Rationeringsmærke på Vitaminol fra anden verdenskrig 

Vitaminer
Ernæring
Bushbrandene i Australien 2009

Bushbrandene i Australien 2009 var en række bushbrande (brande i skov og krat), der hærgede den australske delstat Victoria i perioden fra den 7. februar 2009 til den 14. marts 2009. 173 mennesker mistede livet, mens 414 blev såret.

De værst ramte steder var områderne nord for millionbyen Melbourne, hvor en række mindre byer, blandt andre Kinglake, Marysville, Narbethong og Strathewen næsten er lagt øde. Mindst 922 hjem blev nedbrændt.

Brandene opstod på det værst tænkelige tidspunkt, midt i en kraftig hedebølge, og netop på en dag med de højeste temperaturer, som er registreret i delstaten siden 1859. Brandårsagerne vurderes til at være såvel en følge af lynnedslag som af ildspåsættelser. Den australske premierminister Kevin Rudd kaldte i et TV-interview de påsatte brande for "massemord".

Referencer

Eksterne henvisninger 

 Victorias politi
 Kort over aktuelle brande i Australien 
 Nyhedsdækning af brandene

Begivenheder i 2009
Australiens geografi
Australiens natur
Naturbrande
Påsatte brande
Michel Angelo Potenza

Michel Angelo Potenza (1723 – 13. marts 1800 i København) var en italiensk sanglærer der virkede i København fra 1768 og blev den første syngemester ved den syngeskole der blev oprettet i 1773.

Potenza kom til København 1768 som tenorsanger ved et i Italien af kapelmester Paolo Scalabrini engageret operaselskab og gjorde lykke i de komiske operaer af Piccinni, Guglielmi og andre, som opførtes dette og de nærmest følgende år, først under Scalabrinis, dernæst under Giuseppe Sartis ledelse. 

Niels Krog Bredal fremhæver hans "ypperlige Methode", og det var vel hensynet til denne, der bevirkede at Potenza ved oprettelsen af den danske syngeskole i 1773 blev antaget til at forestå uddannelsen af elevernes stemmer. 

Han lagde fortrinlig vægt på tonedannelsen og den naturlige, udtryksfulde sang, hvorimod det bebrejdedes ham, at han forsømte det mere bravourmæssige. Skønt han ikke var nogen særlig god lærer, lykkedes det ham dog i forholdsvis kort tid at tilvejebringe et dansk syngespilpersonale, der ikke blot var brugbart, men talte virkelig fortræffelige kræfter i sin midte, så at man i 1778 kunne afskaffe den italienske opera. 

Han var almindelig afholdt og bevarede en usvækket interesse for sin kunst, indtil døden ramte ham på teatret under opførelsen af Vinhøsten 13. marts 1800. Potenza, der blev 77 år gammel, havde i 1780 fået rang som kancelliråd. En datter af ham, Anna Potenza, sang i den italienske opera i København 1777-78.

Eksterne henvisninger

Kilder 

 

Musikpædagoger
Musikere fra Italien
Operasangere fra Italien
Italienere i 1700-tallet
Potenza

Potenza har flere betydninger:

 Potenza (provins) – en provins i Basilicata-regionen i Syditalien.
 Potenza (by) – hovedstad i Basilicata-regionen i Syditalien
 Michel Angelo Potenza – 1723-1800, en italiensk sanglærer der virkede i København fra 1768 og blev den første syngemester ved den syngeskole der blev oprettet i 1773.
Nazar al-Khazraji

Nazar al-Khazraji (født 17. november 1938 i Mosul, Irak) også kendt under navnet hærchefen fra Sorø var i en årrække irakisk general og senere hærchef. (Hans fornavn skrives ofte Nizar; efternavnet har hovedtryk på tredjesidste stavelse.)

Under Saddam Husseins diktatoriske Ba'ath-styre arbejdede han sig som general op til øverste chef for det irakiske militær. Han mistænkes for at bære et hovedansvar for giftangreb mod kurdere i løbet af den såkaldte Anfal-kampagne 1988, måske endda at have givet ordre til det. Ifølge Human Rights Watch døde omkring 186.000 kurdere i kampagnen. Over 90% af alle Kurdiske byer blev jævnet med jorden, og faldt fra 4655 Kurdiske byer i 1985 til blot 655 i 1988. Derudover estimeres det, at 250 byer blev udsat for angreb med kemiske våben. Ydermere blev 1754 skoler, 270 hospitaler, 2450 moskeer, og 27 kirker jævnet med jorden. Omkring 3.000.000 irakiske kurdere blev gjort hjemløse i perioden 1987-1991. Der er indtil videre fundet 250 kurdiske massegrave fra perioden.

I 1996 blev han den højest rangerende afhopper fra Saddams styre, og han arbejdede derefter i en årrække sammen med den amerikanske efterretningstjeneste CIA. Enkelte kilder peger på, at han sågar en overgang var inde i billedet som en mulig afløser til Saddam Hussein efter hans nederlag i Irakkrigen.

Efter at være flygtet fra Irak kom al-Khazraji til Danmark. Her boede han i en lejlighed i Sorø på Midtsjælland sammen med sine nærmeste familiemedlemmer. Han var her på såkaldt tålt ophold, men blev siden surrogatfængslet, dvs. kom i husarrest, idet byretten anså mistanken om krigsforbrydelser og folkedrab for bestyrket. 

Alligevel lykkedes det ham i marts 2003 at flygte fra sin lejlighed og ud af Danmark. Flugten, hvis nærmere omstændigheder aldrig er blevet opklaret, førte til kritik af myndighederne og af daværende justitsminister Lene Espersen. 

Al-Khazraji har siden været eftersøgt via Interpol. Han menes at opholde sig i De Forenede Arabiske Emirater, men i ti år var der ingen sikre tegn på, at han overhovedet var i live. 

I foråret 2014 udgav han imidlertid en bog om sin karriere som militær leder i Irak i 1980'erne. Bogen er udgivet af et forskningscenter i Qatar og skal angiveligt følges op af endnu en udgivelse, der bl.a. vil omhandle hans ophold i Sorø.

Den tidligere hærchef kunne i 2018 ses på et foto i et tweet fra en kuwaitisk politiker, som tilsyneladende holdt et møde med Al-Khazraji.

Kilder 

Personer fra Mosul
Militærfolk fra Irak
Krigsforbrydere
Adda Djeziri

Adda Djeziri (født 3. august 1988) er en dansk-algerisk fodboldspiller der spiller for Luangprabang United, et hold fra Laos.

Klubkarriere 
Djeziri blev født den 3. august 1988 i København. Han startede sin karriere hos den danske klub BK Frem før han kom til Skotlands Rangers på lån. Djeziri spillede i Rangers' reserve og under-19-hold indtil udgangen af sæsonen 2006-2007. Han var en del af Rangers' under-19-hold der vandt 2007 Scottish Youth Cup og Youth League dobbelt.

England 
Den 3. september 2007 sluttede Djeziri sig til Ian Holloway i Leicester City på lån indtil 31. december.

Danmark 
I maj 2008 underskrev han kontrakt ned F.C. Hjørring, og i august 2008 flyttede han til Vejle Boldklub. I september 2010 skrev han amatørkontrakt med HB Køge.

Tilbagevenden til England 
Efter at have tilbragt en måned på prøve i England med Blackpool underskrev Djeziri en etårig aftale med en mulighed for et yderligere år med mesterskabssiden. Den 22. november 2012 afsluttede Djeziri en låneflytning til Scunthorpe United, hvor han blev indtil 5. januar 2013. Djeziri havde en retssag med Birmingham City i august 2013.

Serbien 
Efter at have spillet for den amerikanske klubb Oklahoma City Energy og den algeriske ASO Chlef brugte Djeziri næsten to år på gratis klubskifte. Den 28. september 2017 blev det annonceret at han flyttede til den serbiske klub Vojvodina.

Laos 
I 2018 sluttede Djeziri sig til det laotiske hold Luangprabang United.

Referencer

Eksterne henvisninger 

 

Fodboldspillere fra Oklahoma City Energy FC
Fodboldspillere fra Scunthorpe United F.C.
Fodboldspillere fra Blackpool F.C.
Fodboldspillere fra Viborg FF
Fodboldspillere fra HB Køge
Fodboldspillere fra Vejle Boldklub
Fodboldspillere fra FC Hjørring
Fodboldspillere fra Portsmouth F.C.
Fodboldspillere fra Leicester City F.C.
Fodboldspillere fra Rangers F.C.
Fodboldspillere fra Boldklubben Frem
Angribere (fodbold)
Fodboldspillere fra Algeriet
Fodboldspillere fra Danmark
Gräfendorf

Gräfendorf er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Gemünden am Main.

Geografi 
Gräfendorf ligger ved floden Fränkische Saale i Region Würzburg i nærheden af Gemünden am Main.
 
I kommunen ligger ud over Gräfendorf, landsbyerne Michelau an der Saale, Schonderfeld, Weickersgrüben og Wolfsmünster.

Gräfendorf, og landsbyerne Wolfsmünster, Michelau og Weickersgrüben, ligger ved jernbanen Fränkische Saaletalbahn der går fra Gemünden over Bad Kissingen til Ebenhausen.

Eksterne henvisninger
Kommitteret

En kommitteret er en person som er overdraget et hverv i det offentlige og erhvervslivet.

Det kan eksempelvis være en tidligere eller nuværende embedsmand i et ministerium, officer fra forsvaret, politiembedsmand, tidligere personer fra bestyrelser i det private erhvervsliv etc.

Kilde og ekstern henvisning 
 Kommitteret på Den Store Danske

Embedsmænd
Emperial Live Ceremony

Emperial Live Ceremony er et livealbum fra det norske black metal-band Emperor. Det blev optaget i LA2 i London 14. april 1999 og indeholder også Emperor-pauseskærme og en video til "I Am the Black Wizards", som kan findes som spor 1 (11:51) på cd'en. Albummet er også blevet udgivet på vhs og dvd.

Spor 
"Curse You All Men" – 5:43
"Thus Spake The Nightspirit" – 4:25
"I Am the Black Wizards" – 5:34
"An Elegy Of Icaros" – 6:11
"With Strength I Burn" – 7:48
"Sworn" – 4:31
"Night Of The Graveless Souls" – 3:10
"Inno A Satana" – 5:07
"Ye Entrancemperium" – 6:09

Bonusspor på vhs/dvd 
 "The Loss and Curse of Reverence (1996 video)" – 6:10

Eksterne henvisninger 
 
 

Emperor-album
Album fra 2000
Livealbum fra 1999
Wrath of the Tyrant

Wrath of the Tyrant er den første demo fra det norske black metal-band Emperor. Den blev udgivet i 1992.

Spor 
Wrath of the Tyrant
"Introduction" – 2:20 
"Ancient Queen" – 3:17 
"My Empire's Doom" – 4:34 
"Forgotten Centuries" – 2:51 
"Night of the Graveless Souls" – 2:56
"Moon over Kara-Shehr" – 4:25 
"Witches Sabbath" – 5:41 
"Lord of the Storms" – 2:10 
"Wrath of the Tyrant" – 3:58

Fodnoter

Eksterne henvisninger 
 

Emperor-album
Album fra 1992